Griutvikenas

Griutvikenas () – pagrindinė JK užjūrio teritorijos Pietų Džordžijos ir Pietų Sandvičo salų gyvenvietė. Yra centrinėje Pietų Džordžijos salos dalyje prie Kamberlando Rytų įlankos. Yra muziejus buvusioje banginių medžioklės stotyje, kruizinių laivų uostas, bažnyčia, keliautojo Ernesto Šekltono kapavietė.

Istorija 

Griutvikenas įkurtas 1904 m. norvegų banginių medžiotojų, dirbusių Argentinos kompanijai Compañía Argentina de Pesca. Vasarą čia dirbdavo apie 300 darbininkų. Netrukus susikūrė nuolat gyvenamas miestelis. Tačiau XX a. vid. banginių skaičius labai sumažėjo, todėl 1966 m. stotis uždaryta, o gyvenvietė apleista. Dabar Griutvikenas yra turistinis objektas.

Žymūs žmonės 

 Ernest Shackleton (1874–1922), airių keliautojas ir tyrinėtojas.

Pietų Džordžija ir Pietų Sandvičo salos